MLDataScientist/Wikipedia-uzbek-2024-05-01 huggingface dataset:
Lee Jung-jae

Lee Jung-jae (; 15-dekabr 1972-yilda tugʻilgan) janubiy koreyalik aktyor va modeldir. U foliyatini model sifatida debyut qilish bilan boshlagan boʻlsa, keyinchalik televideniyeda aktyorlik boʻlib faoliyatini yuritgan, „Tuygʻular“ (1994) teleserialida va „Qum soati“ (1995) diniy dramasida rol oʻynadi. „Romantika“ (1998) filmidagi muvaffaqiyatili rolidan soʻng Leening kino faoliyati boshlandi. U turli janrlarda, jumladan, „Dengiz boʻyidagi uy“ (2000) va „Kamalak ustida“ (2002) kabi romantik filmlarda, „Sovgʻa“ melodramasida (2001), shuningdek, „O, birodarlar“ kabi mashhur komediyalarda rol oʻynagan. U „Quyosh koʻtaruvchi shahar“ (1999) va „Qoʻlqon“ (2010) uchun „Fantasporto“ filmi uchun „Moviy ajdaho“ mukofotida „Eng yaxshi aktyor“ nominatsiyasini qoʻlga kiritdi. Lee 2021-yilda Netflixda tarqatilgan „Squid Game“ serialida rol oʻynadi.

Qonun bilan bogʻliq muammolar 
1999-yilda oʻzining BMW avtomobili qoʻshni boʻlakda mashina bilan toʻqnashib ketganidan soʻng, Lee mast holda haydaganlikda ayblangan. Uning qonida 0,222 % spirt borligi aniqlandi. Lee bundan tashqari 2002 yilda avtohalokatda ham ayblangan.

Filmografiyasi

Film

Televideniye

Manbalar 

1972-yilda tugʻilganlar
15-dekabrda tugʻilganlar
Yashayotgan insonlar
Janubiy Koreyalik erkak aktyorlar
Lola Zunnunova

Lola Zunnunova – jurnalist, teleboshlovchi, sanʼatshunos, kinotanqidchi, produser 1984-yil 29-iyunda Termiz shahrida tugʻilgan. U Yoshlar telekanalida efirga uzatilgan „Kinomaniya“ koʻrsatuvi orqali shuhrat qozongan.

Taʼlim 
Lola Zunnunova 2005-yilda Toshkent Davlat Sanʼat Institutining „Sanʼatshunoslik“ fakultetini imtiyozli tamomlaydi. Shundan soʻng, 2005—2008-yillarda Oʻzbekiston Jahon Tillari Universitetining „Xalqaro Jurnalistika“ fakultetida oʻqishni davom ettiradi.

Mukofotlari 
Lola Zunnunova 2007-yilda „M&TVA Award“ taqdimotining „Yilning eng yaxshi teleboshlovchisi“ nominatsiyasi gʻolibi. 2019-yilda esa „Eng ulugʻ, Eng Aziz“ Respublika tanlovida gʻolib boʻladi.

Faoliyati 
Lola Zunnunova dastlab 2002-yildan 2007-yilga qadar „Oʻzbekiston“ telekanalida, 2007-yildan 2019-yilga qadar „Yoshlar“ telekanalida hamda 2019—2021-yillarda „MilliyTV“ telekanallarida faoliyat olib boradi. Faoliyati davomida, Lola Zunnunova „Munavvar tong“, „Kinoafisha“, „Cinema.uz“, „Cinemaniya“, „Kinomaniya“, „Yoʻl-yoʻlakay“, „Qizlar davrasi“, „Dugonalar“, „Liboslar jilosi“, „Yosh kitobxon“, „Yangi kun“, „Kinoqahramon“ va „Bu kino…“ kabi koʻrsatuvlarni efirga taqdim qilgan. 2019-yilning yanvar oyidan boshlab „MilliyTV“ kanalida Bosh muharrir lavozimida, 2021-yilning avgust oyida esa kanalning Bosh direktori lavozimida faoliyat yuritdi.

Manbalar 

1984-yilda tugʻilganlar
2-iyunda tugʻilganlar
Termizda tugʻilganlar
Yashayotgan insonlar
O‘zbekistonlik jurnalist ayollar
Oʻzbekiston teleboshlovchilari
Oʻzbekistonlik ayol teleboshlovchilari
Oʻzbekiston kino tanqidchilari
Oʻzbekiston sanʼatshunoslari
Toshkentdagi OTMlar bitiruvchilari
O‘zbekistonlik prodyuserlar
The Mitchells vs. the Machines

The Mitchells vs. the Machines () 2021-yilda katta ekranlarga chiqqan hamda Mike Rianda tomonidan suratga olingan ilmiy fantastika va komedik janrdagi Amerika kompyuter-animatsion filmidir. Filmda bosh qahramonlarga ovoz bergan aktyorlar sirasiga Abbi Jacobson, Danny McBride, Maya Rudolph, Eric André, Olivia Colman, Fred Armisen, Beck Bennett, John Legend, Chrissy Teigen, Blake Griffin va Conan O'Brien kirishadi.

Rotten Tomatoes kinotanqid saytida The Mitchells vs. the Machines haqida 180 ta maqola yigʻilib, ulardan 98 foizi filmni ijobiy baholaydi. Sayt konsensusi shunday: „Koʻzni qamashtiruvchi va energetik film boʻlgan The Mitchells vs. the Machines butun oilaga manzur keladigan kulgili va xushkayfiyat bagʻishlaydigan hikoyani taqdim etadi.“

Mazmuni 

Katie Mitchell Michigan shtatining Kentwood shahridagi gʻayrioddiy xarakterli intiluvchan filmmaker boʻlib, tabiatga berilib ketgan va texnofobik otasi Rick bilan tez-tez urushib qolar edi. Yaqinda Kaliforniya shtatidagi bir film maktabiga qabul qilinadi. Katie joʻnab ketishidan bir kun avval, kechasi Rick Katie bilan u olgan qisqa hajmli filmlarning biri ustida tortishib qoladi va tasodifan uning noutbukini sindirib qoʻyadi. Bu hodisadan soʻng, Rick oila munosabatlari umrbod taranglashishidan qoʻrqadi va buning oldini olish uchun Katiening parvozini bekor qilib, oʻrniga oʻzi, rafiqasi Linda, oʻgʻli Aaron (Katiening ukasi) va iti Monchi bilan birga Katieni kollejiga kuzatib qoʻyish uchun kollej tomon u bilan birga yoʻl oladi. 

Bu orada, tadbirkor Mark Bowman eski robotlar oʻrnini bosadigan uy robotlarining yangi seriyasini taqdim etar ekan, oʻta aqlli sunʼiy ongga ega boʻlgan PAL robot seriyasi eskirganini eʼlon qiladi. Qasos olish istagida boʻlgan PAL, barcha robotlarni dunyo boʻylab insonlarni ushlab, fazoga uchirib yuborishini buyuradi. Mitchellar oilasi Kansas shahridagi bir kafeda robotlar changalidan qutilishga muvaffaq boʻlishdi. Rick oilasi xavfsizligi uchun kafeda qolishga qaror qilar ekan, Katie dunyoni qutqarishga yordam berish kerakligini taʼkidlab, bu yoʻlda hamroh boʻlishga uni koʻndiradi. Keyinchalik, ular ikkita Eric va Deborahbot 5000 ismli robotlar bilan uchrashishadi va bu ikki robot Mitchellarga PAL va qolgan barcha robotlarni oʻchiruvchi oʻlim kodidan foydalanish mumkinligi haqida soʻzlab berishadi.

Ovoz berganlar 

 Abbi Jacobson — Katie Mitchell
 Danny McBride — Rick Mitchell
 Maya Rudolph — Linda Mitchell
 Mike Rianda — Aaron Mitchell
 Olivia Colman — PAL
 Eric André — doktor Mark Bowman
 Fred Armisen — Deborahbot 5000
 Beck Bennett — Eric
 John Legend — Jim Posey
 Chrissy Teigen — Hailey Posey
 Charlyne Yi — Abbey Posey
 Blake Griffin — PAL Max Prime
 Conan O'Brien — Glaxxon 5000
 Doug the Pug — Monchi
 Sasheer Zamata — Jade
 Elle Mills — Hanna
 Alex Hirsch — Dirk

Manbalar

Havolalar 
 
 

2021-yil filmlari
2021-yil animatsion filmlari
AQSh filmlari
AQSh animatsion filmlari
Columbia Pictures filmlari
Netflix original filmlari
Ingliz tilidagi filmlar
AQSh komediya filmlari
Columbia Pictures animatsion filmlari
AQSh ilmiy fantastik filmlari
AQSh kompyuterli animatsion filmlari
LGBT mavzuli filmlar
Muxtar Ibragimov

Muxtar Mamutovich Ibragimov (tugʻ. 19-sentyabr 1972-yil, Xoʻjayli tumani, Qoraqalpogʻiston Respublikasi, Oʻzbekiston SSR, SSSR) — oʻzbek davlat arbobi, matematika va fizika oʻqituvchisi. 2019-yil dekabr oyidan 5-son Xoʻjayli saylov okrugidan Oʻzbekiston Respublikasi Oliy Majlisi Qonunchilik palatasi deputati. Fan, taʼlim, madaniyat va sport masalalari qoʻmitasi aʼzosi.

Hayoti 
Muxtar Ibragimov 1972-yilda Xoʻjayli tumani Qoraqalpogʻiston Respublikasida tugʻilgan. Millati oʻzbek. 1994-yilda Toshkent davlat pedagogika universitetini tamomlagan. Fizika-matematika fanlari nomzodi, dotsent.

Mehnat faoliyatini 1998-yilda Qoraqalpoq davlat universitetining „Matematik tahlil“ kafedrasi assistenti lavozimida boshlagan. 2001-yilda shu universitetning „Aspirantura“ kafedrasi mudiri, 2001—2003-yillarda „Matematik tahlil“ kafedrasi assistenti, dotsent, 2003—2004-yillarda „Monitoring va ichki nazorat“ kafedrasi mudiri, 2004—2007-yillarda Universitet kafedra mudiri, „Matematik analiz“ kafedrasi dekani.

2007-yildan hozirgacha Qoraqalpoq davlat universitetining oʻquv ishlari boʻyicha prorektori.

2016-yildan Oʻzbekiston matematiklar jamiyati Qoraqalpogʻiston boʻlimi rahbari.

Manbalar 

Oʻzbekiston Respublikasi Oliy Majlisining deputatlari
Kishilar
Yashayotgan insonlar
1972-yilda tugʻilganlar
19-sentabrda tugʻilganlar
Oʻzbekiston Liberal-demokratik partiyasi a’zolari
Muxtabar Xusanova

Muxtabar Akbarovna Xusanova (tugʻ. 19-fevral 1983-yil, Toshkent, Oʻzbekiston SSR, SSSR) — oʻzbek siyosatchisi, huquqshunosi. Oʻzbekiston Respublikasi Oliy Majlisi Qonunchilik palatasi deputati. Korrupsiyaga qarshi kurash va sud-huquq qoʻmitasi aʼzosi. Oʻzbekiston demokratik partiyasi „Milliy tiklanish“ fraksiyasi.

Hayoti 
Muxtabar Xusanova 19-fevral 1983-yil Toshkent shahrida tugʻilgan. 2005-yilda Toshkent davlat yuridik institutining huquqshunoslik ixtisosligi boʻyicha oliy maʼlumotni tamomlagan. Yuridik fanlar nomzodi. Oʻsha yili Oʻzbekiston Respublikasi Prezidenti huzuridagi Amaldagi qonun hujjatlari monitoringi institutining Yagona axborot-tahlil guruhida yetakchi ilmiy xodim sifatida ish boshladi. 2011—2012-yillarda Oʻzbekiston Respublikasi Prezidenti huzuridagi Amaldagi qonun hujjatlari monitoringi institutining Hokimiyatning vakillik organlari va koʻppartiyaviylik tizimini rivojlantirish masalalarini oʻrganish boʻlimi yetakchi ilmiy xodimi lavozimida ishlagan. 2012—2015-yillarda Oʻzbekiston Respublikasi Prezidenti huzuridagi Amaldagi qonun hujjatlari monitoringi institutining Hokimiyatning vakillik organlari va koʻppartiyaviylik tizimini rivojlantirish masalalarini oʻrganish boʻlimi bosh ilmiy xodimi. 2015-yilda Muxtabar Akbarovna Oʻzbekiston Respublikasi Oliy Majlisi Qonunchilik palatasining korrupsiyaga qarshi kurashish va sud-huquq masalalari boʻyicha deputati lavozimiga tayinlangan.

Mukofotlar 
2002-yilda Navoiy nomidagi Davlat stipendiyasi sovrindori boʻldi. „Oʻzbekiston Konstitutsiyasiga 25 yil“ va „Oʻzbekiston mustaqilligiga 25 yil“ esdalik nishonlari bilan taqdirlangan.

Manbalar 

Oʻzbekiston Respublikasi Oliy Majlisining deputatlari
Toshkentda tugʻilganlar
Kishilar
Yashayotgan insonlar
1983-yilda tugʻilganlar
19-fevralda tugʻilganlar
Milliy tiklanish demokratik partiyasi aʼzolari
Litecoin

Litecoin (belgisi: Ł) — bu Bitcoinning forki, piringli elektron toʻlov tizimi hisoblanib, shu nomdagi kriptovalyutadan foydalanadi. Tizimning ishlashi va himoya qilish uchun kriptografik uslublardan foydalaniladi.
Litecoindan Bitcoinga almashtirishda foydalanish yoki almashtirgichlarda umumiy qabul qilingan pullarga almashtirish, shuningdek ularni qabul qilishga tayyor boʻlgan sotuvchilarda tovarlar yoki xizmatlar uchun elektron toʻlov uchun ham foydalanish mumkin.

Bitkoinlar va laytkoynlar orasidagi farqlar 

Litecoin Bitcoinning Namecoin nomli forkidan keyin ikkinchi oʻrinda turadi va undan quyidagi kichik farqlari bor:
Bitkoinning blokcheynida yangi blok har 10 daqiqada paydo boʻladi, laytkoin tarmogʻida esa bu jarayon atigi 2,5 daqiqa vaqt oladi. Shuning uchun litecoin tarmogʻida tranzaktsiyalar 4 baravar tezroq oʻtadi va ularning qiymati bitkoinga nisbatan 3-5 baravar arzonroq.

Laytkoinlarni mayning qilish ishlab topilgan tangalarning umumiy soni 84 millionga yetganda toʻxtaydi. Bitkoyinlarning chegaraviy soni 4 baravar kamroq — 21 million.

Bitkoin SHA-256 asosida ishlasa, laytkoinda FreeBSDning xavfsizlik ofitseri Kolin Persival tomonidan ishlab chiqilgan scrypt qoʻllaniladi. Scrypt funktsiyasi mayning qilishni yengillashtiradi.

Tranzaksiyani o’tkazish tezligi 

Litecoin hisoblash murakkabligi shunday tanlanadiki, bir blok o’rtacha 2,5 daqiqada generatsiyalanadi, bu Bitcoindan 4 marta tez bo’lib, tranzaksiyalar tasdiqlanishini tezroq olish imkonini beradi.
Tranzaksiyalar tezligi laytkoin tarmog’ida SegWit faollashtirilganidan so’ng ancha ortdi.
Tranzaksiya, odatda, 6 blokdan so’ng yoki 15 daqiqadan so’ng tugallangan hisoblanadi.

Tarix 

Litecoin ochiq asl kodli kliyenti bilan 2011-yil 13 oktyabrda GitHubda eʼlon qilingan edi.

2013-yil noyabrda Litecoinning bozordagi kapitallashuvi 1 milliard dollarga yetdi.

2014-yil boshida Litecoin ishlab chiquvchilari komandasi Android ilovaning alfa versiyasini eʼlon qildilar.

2017-yilning may oyida Litecoinning dasturiy taʼminotida SegWitni qoʻllash faollashtirildi.

2017-yilning sentyabr oyida ilk atomar tranzaktsiyalar amalga oshirildi.

2021-yil avgust oyida Litecoinning kapitallashuvi 12,2 milliard dollarni tashkil etdi.

Manbalar 

Internet
Iqtisodiyot
Pul
Sean Astin

Sean Patrick Astin (; 25-fevral 1971-yilda tugʻilgan) amerikalik aktyor, produser va rejissordir. U Uzuklar hukmdori trilogiyasida (2001-2003) Samwise Gamgee rolini, The Goonies (1985) filmida Mikey Walsh rolini, Rudy (1993) filmida Daniel Ruettiger rolini, 50 First Dates (2004) filmida Doug Whitmore rolini, Click (2006) filmida Bill rolini, 24 (2006) teleserialining beshinchi mavsumida Lynn McGill rolini, Special Agent Oso (2009-2012) serialida Oso rolini, Ninza toshbaqalar (2012-2017) animatsion serialida Raphael (ovoz bergan) hamda Stranger Things (2017; 2019) teleserialining ikkinchi mavsumida Bob Newby rolini ijro etgandir.

Filmografiyasi

Film

Televideniye

Videooʻyinlar

Manbalar

Oʻqish uchun

Havolalar 

 
 

1971-yilda tugʻilganlar
Yashayotgan insonlar
Amerikalik erkak aktyorlar
Amerikalik erkak modellar
Amerikalik erkak televideniye aktyorlari
Amerikalik erkak ovoz aktyorlari
Amerikalik erkak bola aktyorlar
Dongfeng

Dongfeng Motor Corporation (qisqa. DFM) ( Dongfeng Tsiche Gunsi, tarj. 《"Sharq shamoli" Avtomobil kompaniyasi》,) Dongfeng — Xitoy avtomobil ishlab chiqaruvchisi boʻlib, Xitoydagi eng yirik kompaniyalardan biri hisoblanadi. 2011-yilgi Fortune Global 500 reytingida 145-oʻrinni egallagan. 1969 yilda tashkil etilgan.

Faoliyati 
Kompaniya nomi .shn — „sharq“ va  „shamol“: „sharq shamoli“ nomidan kelib chiqqan.

Kompaniyaning asosiy faoliyati barcha turdagi tijorat avtomobillari, yengil avtomobillar, ehtiyot qismlari va avtomobil uskunalarini ishlab chiqarishni oʻz ichiga oladi. 2005-yil boshiga kelib Dongfeng korporatsiyasining aktivlari 76,89 milliard yuanni tashkil etdi va xodimlarning umumiy soni 106 mingga etdi.

DFL rejasiga koʻra, 2010-yilda kompaniya 300 ming dona engil tijorat avtomobillarini ishlab chiqardi. Ishlab chiqarish va tarqatish koʻlami 300 ming donaga, shu jumladan 150 ming dona Cummins dvigatellari va 150 000 ta kichik dizel dvigatellari ishlab chiqarildi.

2012-yilda kompaniya 3 078 500 ta avtomobil ishlab chiqardi.

Rossiyada Dongfeng 

Yuk mashinalari assortimentiga Dongfeng KC samosvallar (gʻildiraklarning joylashishi 6 × 4 va 8 × 4) va Dongfeng KR oʻrta yuk shassilari kiradi.

Kompaniyaning yengil avtomobillari Rossiya bozorida 2014-yildan taklif qilina boshlagan, avtomobillar mamlakatda DFM brendi ostida taqdim etilgan. Sotuvga chiqarilgan birinchi modellar DFM S30 sedani va DFM H30 Cross xetchbeki edi. 2017-yilda Rossiya DFM AX7 krossoverini taklif qila boshladi.

Modellar

Qoʻshma korxonalar

Dongfeng Motor Company Limited 

Dongfeng Motor yanada rivojlanish va xalqaro bozorni zabt etish uchun Nissan bilan oʻz resurslarini birlashtirib, Xitoyning avtomobilsozlik sanoatining eng yirik qoʻshma korxonasi — Dongfeng Motor Company Limited (DFL) ni tashkil etdi.

DFL ishlab chiqarish jarayoni barcha bosqichlarni oʻz ichiga oladi: shtamplash, payvandlash, boʻyash, yigʻish, sifat nazorati va boshqalar. Kompaniyaning ishlab chiqarish uskunalari va texnologik jarayonlari Xitoydagi tijorat avtomobillarini ishlab chiqaruvchilar uchun namuna xisoblanadi.

2014-yil sentabr oyida kompaniya e30 elektromobillarini ishlab chiqarishni boshladi.

Volvo-Dongfeng 
2013-yil iyul oyida Yevropa Komissiyasi Dongfeng Commercial Vehicles kompaniyasining shvedsiyaning Volvo kompaniyasi bilan birlashishini tasdiqladi. Mutaxassislarning fikricha, ushbu birlashish natijasida Volvo-Dongfeng dunyodagi eng yirik yuk mashinalari ishlab chiqaruvchisiga aylanadi.

Dongfeng Renault 
2013-yil 2-dekabrda Dongfeng Motor va Renault oʻrtasidagi qoʻshma korxona Dongfeng Renault Automotive Company (DRAC) nomi bilan roʻyxatdan oʻtkazildi. 2016-yilga qadar qoʻshma korxona yiliga 150 ming avtomobil ishlab chiqarish quvvatiga ega zavod qurish koʻzda tutiladi. Avtomobillar Renault brendi ostida ishlab chiqariladi.

Eslatmalar (tahrirlash)

Havolalar 

Uxan kompaniyalari
Avtobus tizimlari
Avtobus ishlab chiqaruvchilar
Avtomobilsozlik sanoati
Avtomobilsozlik kompaniyalari
Pages with unreviewed translations
Billy Boyd

William Nathan Boyd (; 28-avgust 1968-yilda tugʻilgan) shotland aktyori va musiqachisidir.

Filmografiyasi 
 Stone of Destiny (2008)
 Ecstasy (2007)
 The Flying Scotsman (2006)
 Save Angel (2006)
 Midsummer Dream (2005)
 On a Clear Day (2005)
 Instant Credit (2004)
 Seed of Chucky (2004)
 Uzuklar hukmdori: Qirolning qaytishi (2003)
 Master and Commander: The Far Side of the World (2003)
 Uzuklar hukmdori: Ikki qal’a (2002)
 Sniper 470 (2002)
 Uzuklar hukmdori: Uzuklar ittifoqi (2001)
 Julie and the Cadillacs (1999)
 Urban Ghost Story (1998)
 The Soldier’s Leap'' (1998)

Manbalar

Havolalar 

 Rasmiy sayti
 

1968-yilda tugʻilganlar
Yashayotgan insonlar
Shotlandiyalik aktyorlar
Miranda Otto

Miranda Otto (15-dekabr 1967-yilda tugʻilgan) avstraliyalik aktrisadir. U J. R. R. Tolkien qalamiga mansub Uzuklar hukmdori kitoblar toʻplamiga asoslangan hamda Peter Jackson tomonidan suratga olingan Uzuklar hukmdori trilogiyasigada Éowyn qahramonini jonlantirgan.

Filmografiyasi

Film

Televideniye

Manbalar

Havolalar 

 

1967-yilda tugʻilganlar
Yashayotgan insonlar
Avstraliyalik aktrisalar
David Wenham

David Wenham (; 21-sentyabr 1965-yilda tugʻilgan) avstraliyalik film, televideniye va teatr aktyordir. U Hollywood filmlari boʻlmish Uzuklar hukmdori film trilogiyasida Faramir rolini, Van Helsing filmida Friar Carl rolini, 300 va uning davomi boʻlmish 300: Rise of an Empire filmlarida Dilios rolini, Top of the Lake filmida Al Parker va Pirates of the Caribbean: Dead Men Tell No Tales filmida leytenant John Scarfield rolini ijro etgandir.

Filmografiyasi

Manbalar

Havolalar 

 

1965-yilda tugʻilganlar
Yashayotgan insonlar
Avstraliyalik erkak aktyorlar
London fond birjasi

London fond birjasi () Yevropadagi eng qadimgi fond birjalaridan biri va dunyodagi eng mashhur qimmatli qogʻozlar bozorlaridan biridir. London fond birjasining oʻzi aktsiyadorlik jamiyati hisoblanib, uning aksiyalari shu yerning oʻzida sotiladi.

Tarixi 
Rasman London fond birjasiga 1801-yilda asos solingan, lekin aslida Angliyada qimmatli qogʻozlar savdosi tarixi 16-asrdan boshlangan. Oʻz kapitali bilan Xitoyga qimmat sayohatlarni moliyalashtirish imkoniga ega boʻlmagan Britaniya kompaniyalari Antverpendagi xuddi shunday modelga amal qilgan holda, kompaniya kelajakdagi foydasi ulushiga ega boʻlish evaziga oltin yigʻishdi.

1687-yilda Londonda oʻn beshta kompaniya oʻz qimmatli qogʻozlari bilan savdo qilardi. 1695-yilda allaqachon 150 ga yaqin kompaniya mavjud edi. Pirovardida, ushbu aksiyalarning kichik bir qismigina faol sotildi, koʻplab kompaniyalar esa yaroqsiz boʻlib chiqdi. 1690-yillardagi Angliyaning IPO pufagini baʼzan 1990-yillardagi dot-kom pufagi bilan tenglashtiriladi.

London fond birjasining asosiy indeksi 1984-yilning 3 yanvarida ishga tushirilgan FTSE100 hisoblanadi. U London fond birjasida kotirovkaga ega boʻlgan, eng koʻp kapitallashgan birinchi yuztalikdagi kompaniyalarni birlashtiradi.
2020-yilda London fond birjasining umumiy daromadi 2124 million funt sterlingni tashkil etdi (2019-yilda 2,056 million funt sterling). 2021-yilgacha xalqaro birja savdolarining qariyb 50 foizi London fond birjasiga toʻgʻri kelgan. 2021-yilda London fond birjasidagi aksiyalarning oʻrtacha kunlik aylanmasi 8,6 milliard yevroni tashkil qildi.

Manbalar

Havolalar  

  

Iqtisodiyot
Oʻzbekistonning Rossiyadagi elchixonasi

Oʻzbekiston Respublikasining Rossiya Federatsiyasidagi elchixonasi — Oʻzbekistonning Rossiyadagi rasmiy diplomatik vakolatxonasi boʻlib, Moskva shahridagi Yakimanka tumanidagi, Pogorelskiy tor koʻchasida joylashgan.
2016-yil noyabr oyida elchixona yonidagi Bolshaya Polyanka koʻchasi va 1-Kazachi koʻchasi (elchixona mehmon uyi roʻparasi) oʻrtasidagi maydon Oʻzbekistonning Birinchi Prezidenti Islom Karimov (1990—2016) sharafiga Islom Karimov maydoni deb nomlandi.
2018-yil oktabr oyidan buyon Oʻzbekiston Respublikasining Rossiya Federatsiyasidagi Favqulodda va muxtor elchisi Botirjon Zakirovich Asadov etib tayinlandi.

Shuningdek Oʻzbekiston Respublikasining Rossiya Federatsiyasida konsullik idoralari mavjud.

Xususan:

 Oʻzbekistonning Moskva shahridagi elchixonasi Konsullik boʻlimi (Markaziy federal okrug);
 Oʻzbekiston Respublikasining Sankt-Peterburg shahridagi Bosh konsulligi (Shimoli-gʻarbiy federal okrug):
 Oʻzbekiston Respublikasining Qozon shahridagi Bosh konsulligi (Volga federal okrugi);
 Oʻzbekiston Respublikasining Rostov-Don shahridagi Bosh konsulligi (Shimoliy Kavkaz va Janubiy federal okrugi);
 Oʻzbekiston Respublikasining Yekaterinburg shahridagi Bosh konsulligi (Ural federal okrugi);
 Oʻzbekiston Respublikasining Novosibirsk shahridagi Bosh konsulligi (Sibir federal okrugi);
 Oʻzbekiston Respublikasining Vladivostok shahridagi Bosh konsullik idorasi (Uzoq Sharq federal okrugi).

Shuni taʼkidlab oʻtish joizki, Belarus Respublikasida Oʻzbekistonning elchixonasi ochilgunga (2018-yil) qadar u yerda yashovchi Oʻzbekiston fuqarolari Oʻzbekiston Respublikasining Rossiya Federatsiyasidagi elchixonasida roʻyxatda turishgan. 2018-yilning 31-mart kuni Oʻzbekiston Respublikasi tashqi ishlar vaziri Abdulaziz Komilov oʻsha yildagi Belarus Respublikasining favqulodda va muxtor elchisi etib tayinlangan Leonid Marinichni qabul qilgandi. Uchrashuvda Oʻzbekiston elchixonasining Minsk shahrida faoliyat boshlashining amaliy jihatlari muhokama qilinib, Oʻzbekiston-Belarus uchrashuvlari bilan bogʻliq mavzular koʻrib chiqilgan edi.

Diplomatlar roʻyxati 
 Asadov Botirjon Zakirovich — Favqulodda va muxtor elchi
 Zaitov Zokir Sobirovich — siyosiy maslahatchi
 Shamsibaev Timurbek Tohirjanovich — maslahatchi, biznes menejeri
 Niyozxoʻjayev Valijon Salohiddinovich — Bosh konsul, maslahatchi
 Gʻulomov Shohrux Hasanovich — savdo-iqtisodiy masalalar boʻyicha maslahatchi
 Yadgarov Shohrux Shavkatovich — Matbuot boshqarmasi birinchi kotibi
 Mamatqulov Damir Erkinovich — Madaniyat boshqarmasi ikkinchi kotibi
 Raimov Azamat Farxadovich — Protokol boʻlimi attashesi

Oʻzbekistonning Rossiyadagi elchilari 
 Yusuf Abdullayev (1992—1994)
 Shomansur Shohalilov (1994—1998)
 Shoislom Shoqosimov (1998—2003)
 Baxtiyor Islomov (2003—2008)
 Ilhom Neʼmatov (2008—2010)
 Ziyodulla Poʻlatxoʻjayev (2010—2014)
 Akmal Kamolov (2014—2015)
 Bahrom Ashrafxonov (2016—2018)
 Botir Asadov (2018 — h.v.)

Manbalar

Havolalar 
 Oʻzbekiston elchixonasining rasmiy veb sayti

Oʻzbekiston
Rossiya
Rossiya
Sharofiddin Nazarov

Sharofiddin Hakimovich Nazarov (tugʻ. 12-mart 1960-yil, Qashqadaryo viloyati, Oʻzbekiston SSR) — oʻzbek siyosatchisi, makroiqtisodiyot va mintaqaviy iqtisodiyot boʻyicha mutaxassis. Oʻzbekiston Respublikasi Oliy Majlisi Qonunchilik palatasi deputati. Iqtisodiyot fanlari doktori, dotsent. Byudjet va iqtisodiy islohotlar qoʻmitasi raisi. Oʻzbekiston Xalq demokratik partiyasi aʼzosi. Oʻzbekiston Milliy universiteti professori.

Biografiya 
Sharofiddin Nazarov 12-mart 1960-yil Qashqadaryo viloyatida tugʻilgan. 1985-yilda Toshkent xalq xoʻjaligi instituti (Toshkent davlat iqtisodiyot universiteti) xalq xoʻjaligini rejalashtirish fakultetini iqtisodchi mutaxassisligi boʻyicha oliy maʼlumotga ega boʻlgan. 1977-yilda Chiroqchi tumani mexanizatsiyalashgan qurilish boshqarmasida oddiy ishchi boʻlib ishlay boshladi. 1986-yildan Oʻzbekiston Fanlar akademiyasi Kibernetika institutiga katta muhandis, ilmiy xodim, soʻngra katta ilmiy xodim etib tayinlangan. 1992-1993-yillarda Iqtisodiyot va statistika ilmiy-tadqiqot instituti boʻlim mudiri lavozimida ishlagan. 1993-1996-yillarda Oʻzbekiston Respublikasi Davlat prognoz qoʻmitasining birlashtirilgan boshqarmasi boshligʻi lavozimida ishlagan. 1996-yildan Oʻzbekiston Respublikasi Prezidenti devonining ijtimoiy-iqtisodiy masalalar boʻyicha bosh maslahatchisi lavozimida ishlagan. 1998—2010-yillarda Qashqadaryo viloyati hokimining iqtisodiyot va rivojlanish masalalari boʻyicha oʻrinbosari boʻlgan. 2010-yildan Sharofiddin Hakimovich Vazirlar Mahkamasi huzuridagi Prognozlashtirish va mikroiqtisodiy tadqiqotlar institutida loyiha rahbari. 2016-yildan Oʻzbekiston Respublikasi Prezidenti devoni huzuridagi Iqtisodiy tadqiqotlar markazi direktori lavozimida ish boshladi.

Sharofiddin Nazarov 2019-yildan Oʻzbekiston Milliy universiteti professori lavozimida ishlab kelmoqda.

Manbalar 

Oʻzbekiston Respublikasi Oliy Majlisining deputatlari
Kishilar
Yashayotgan insonlar
1960-yilda tugʻilganlar
12-martda tugʻilganlar
Oʻzbekiston Xalq demokratik partiyasi a’zolari